text: গোপালগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত সুন্দরবন অঞ্চলের মাতলা, পিয়ালি ও নৈপুকুর নদী দ্বারা পরিবেষ্টিত একটি দ্বীপ ও প্রত্নস্থল। গরাণকাটি, কৈখালি, সানকিজাহান, মধুসূদনপুর ও গোপালগঞ্জ এই পাঁচটি গ্রাম নিয়ে গোপালগঞ্জ প্রত্নস্থলটি অবস্থিত।
  
  প্রত্নসামগ্রী 
  গোপালগঞ্জ গ্রামের একটি পুকুর থেকে কালোপাথরের মহিষাসুরমর্দিনী মূর্তি, গরাণকাটি গ্রাম থেকে কালোপাথরের বিষ্ণূমূর্তির ভগ্নাংশ ও কৈখালি গ্রাম থেকে একটি স্বর্ণমুদ্রা আবিষ্কৃত হয়েছে। এছাড়া এই অঞ্চল থেকে বিভিন্ন রকমের মাটির পাত্র, পোড়ামাটির মস্তকের অংশ, শ্বেতপাথরের পুতুল, ধাতুনির্মিত বিষ্ণূমূর্তি ইত্যাদি বিভিন্ন প্রত্নসামগ্রী আবিষ্কৃত হয়েছে।
  
  তথ্যসূত্র 
  
  বিষয়শ্রেণী:দক্ষিণ চব্বিশ পরগনা জেলার প্রত্নস্থল
title: গোপালগঞ্জ, দক্ষিণ চব্বিশ পরগনা